# АДРА

### от Уикипедия, свободната енциклопедия

лого на АДРА

АДРА (ADRA - Adventist Development and Relief Agency) e световна адвентистка благотворителна организация за развитие и помощ.

## [редактиране] Основни дейности на АДРА

- Икономическо развитие

Помощ с цел даване възможност на отделни личности и на бедни семейства да подобрят качеството на живота си чрез обучение за извършване на дадена дейност или чрез придобиване на занаят.

- Изхранване

Програми, насочени към разрешаване на глобалния проблем за глада. Дейности с цел увеличаване на добивите, напояване, залесяване и всякакви други селскостопански начинания, имащи за цел увеличаване доходите на хората.

- Здравеопазване

Подобряване здравето на хората чрез медицинска помощ и превантивна медицина.

- Хуманитарна помощ при бедствия

Спешна помощ за жертвите на природни и предизвикани от човека бедствия. Осъществяване на краткосрочни и дългосрочни програми за изхранване на бежанци, както и грижи за медицинското им обслужване, снабдяване с вода, храна и подслон.

- Образование

Оказване на помощ чрез образователни програми, насочени предимно към децата и жените, с цел да се преодолее неграмотността им.

## [редактиране] Създаване и история

Световната адвентистка благотворителна организация АДРА е създадена през 1918 г. във времето след Първата световна война от няколко доброволци, решили да подпомогнат изпадналите в беда свои братя. Постепенно дейността се разширява и АДРА заема място сред най-големите световни хуманитарни организации. Особено след 1980 г. АДРА е един от най-дейните членове на семейството на хуманитарните фондации с приоритет в дейността. Тя подпомага бедстващи райони при наводнения, земетресения, епидемии. Оказва помощ на развиващите се страни, изразяваща се в обучение и проекти за водоснабдяване, строежи на болници, язовири и др.
Правителствата на много от развитите страни предоставят своите фондове за подпомагане на АДРА, за да реализира хуманитарни проекти в различни части на света. Със своето поведение и прецизност тя е заслужила доверието на правителствените и международните организации. ADRA-International е член на световната организация на фондациите към ООН и Европейската общност. Работи и има офиси в 125 страни по земното кълбо. Нейната емблема е позната по всички континенти в стотици страни.
Активно участва в Босна и Херцеговина, Чечня, Афганистан, Северна Корея, Иран, Судан, Ангола, Чад и др. В Европа АДРА има клонове във всички страни. Те са обединени в Европейската АДРА, която има свои представител в Европейската общност.

## [редактиране] АДРА в България

В България АДРА открива свой клон през 1992 г. Регистрирана е на 10 юни 1992 г. и пререгистрирана през 1998 г. с решение на Софийски градски съд. Неин президент в момента е Никола Левтеров, а директор - Саша Велинова. АДРА България работи в тясно сътрудничество с:

- Министерство на труда и социалната политика
- Министерство на здравеопазването
- Министерство на образованието и науката
- Агенция за чуждестранна помощ

Член е на Европейската асоциация на АДРА, която има свой представител в Европейския съюз. За много кратко време АДРА - БЪЛГАРИЯ изгражда стабилна мрежа от сътрудници и посветени доброволци в повече от 100 селища в страната, готови всеки миг да се включат в разпределението на помощите. Разполага със складови бази и с два камиона.

За краткото си време на съществуване е осъществила десетки хуманитарни проекти. Един бегъл поглед разкрива това. Медицинска техника: рентгенови апарати, стерилизатори, мамографи, ЕКГ, ехографи, операционни маси, инвалидни колички, стотици тонове хранителни продукти, дрехи, медикаменти, парични помощи, предназначени за пенсионери, за домове за сираци, за стари хора, за лица с физически, психически и умствени увреждания, за деца с психически разстройства и физически увреждания, за болници и училища, за затвори, за съюзите на: слепите, глухите и инвалидите, за общински центрове за социални грижи и др.

## [редактиране] Външни препратки

- ADRA Bulgaria
- ADRA International website
- ADRA Deutschland
- ADRA Österreich
- ADRA Schweiz
- ADRA Italia
- ADRA Canada site
- ADRA Australia site
- ADRA UK site
- ADRA New Zealand site
- ADRA France site
- ADRA Sri Lanka
- ADRA Guinea

Взето от „http://bg.wikipedia.org../../../%D0%B0/%D0%B4/%D1%80/%D0%90%D0%94%D0%A0%D0%90_8642.html“.

Категории: Благотворителни организации | Международни организации

##### Views

- Статия
- Беседа
- Текуща версия

##### Търсене

##### На други езици

- Česky
- Deutsch
- English
- Español
- Français
- Hrvatski
- Polski
- Português